ซักผ้า ทำความสะอาดเบาะหรือพรม
ทันทีที่เกิดคราบเลอะ ให้ใช้กระดาษทิชชู่ซับน้ำมันออกจากผ้าให้มากที่สุด อย่าถูหรือขยี้ผ้าเพราะจะยิ่งทำให้น้ำมันเลอะกินวงกว้างขึ้น ก่อนจะทำการขจัดคราบ อ่านป้ายบนของชิ้นนั้นก่อน ถ้ามันต้องซักแห้งอย่างเดียว ให้นำไปร้านซักแห้งให้เร็วที่สุด นอกเหนือจากนั้นแล้ว ดูว่ามันสามารถซักแบบปกติหรือจำต้องซักมือและเวลาตากต้องวางราบหรือแขวนกับราวได้ โปรดสังเกตอุณหภูมิด้วยแล้วปรับวิธีการขจัดคราบตามความเหมาะสม  ตัวอย่าง ถ้ามันบอกให้ซักในน้ำเย็นเท่านั้น ให้ใช้น้ำเย็นแทนที่น้ำร้อนในขั้นตอนต่อจากนี้ คุณสามารถใช้แป้งเด็ก เบกกิ้งโซดา แป้งฝุ่น แป้งข้าวโพด หรือสบู่แบบไม่ต้องใช้น้ำ เพื่อกำจัดน้ำมันออกจากเนื้อผ้า โรยแป้งลงบนน้ำมันแล้วทิ้งไว้สัก 30 นาทีให้มันซึมซับน้ำมันเท่าที่จะทำได้ จากนั้นใช้ช้อนขูดน้ำมันกับแป้งออกจากเนื้อผ้า  อีกทางเลือกคือคุณสามารถป่นชอล์กขาวลงบนคราบให้ดูดซับน้ำมันได้ ใช้น้ำร้อนราดให้เปียก แล้วเหยาะน้ำยาล้างจานสองสามหยดลงบนคราบ ถูน้ำยาให้เข้าเนื้อด้วยแปรงสีฟัน แล้วล้างออกในน้ำร้อน   น้ำยาล้างจานจะเป็นแบบใสหรือมีสีก็ได้ ขอแค่แน่ใจว่ามันไม่ได้ผสมมอยเจอไรเซอร์ ทางเลือกอื่นนอกจากน้ำยาล้างจานแล้ว ยังใช้แชมพู สบู่ซักผ้า หรือเจลว่านหางจระเข้ก็ได้ ถ้าผ้านั้นซักเครื่องได้ คุณก็จับใส่เครื่องซักผ้าแล้วซักปกติได้เลย ทำตามขั้นตอนบนป้ายดูแลเพื่อดูว่ามันทนอุณหภูมิสูงสุดได้ที่เท่าไหร่ ถ้าผ้านั้นเป็นแบบบาง ให้ ซักมือ ถ้าผ้าบอบบาง ใช้ผงซักฟอกสูตรอ่อนโยน ก่อนจะเอาผ้าใส่เครื่องอบ ตรวจดูก่อนว่าคราบหายไปแล้วหรือยัง คุณอาจจำเป็นต้องผึ่งมันให้แห้งเพื่อจะตรวจดูได้เวลาที่มันแห้ง หากคุณนำมันไปใส่ในเครื่องอบผ้าโดยที่คราบยังไม่หายไป ความร้อนจะทำให้มันยิ่งฝังลึกลงในเนื้อผ้า  ให้แน่ใจว่าได้นำผ้าเนื้อบางเบามาผึ่งลมเสมอแทนที่จะเอาใส่เครื่องอบ ถ้าคุณทิ้งให้แห้งแล้วสังเกตเห็นว่ามันยังมีคราบ หรือคราบนั้นเริ่มฝังตัว คุณก็ยังกำจัดมันออกได้ ฉีดสเปรย์แต่งผมหรือ WD-40 ลงบนคราบ ทิ้งไว้ 20 นาทีแล้วนำไปซักตามปกติ  ถึงแม้ว่า WD-40 จะเป็นน้ำมัน แต่มันทำงานโดย “ปลุกการทำงาน” ของคราบที่ฝังแน่น ช่วยให้คราบถูกขจัดได้ง่ายขึ้นตอนซัก อย่าใช้ WD-40 กับผ้าเนื้อบางเบา ใช้ผ้าเช็ดตัวเก่าๆ หรือกระดาษทิชชู่ซับน้ำมันให้มากที่สุดเท่าที่จะทำได้ หลีกเลี่ยงการถูผ้าเช็ดตัวกับเนื้อผ้าซึ่งจะยิ่งแผ่คราบกินวงกว้างขึ้น ใช้เบกกิ้งโซดา แป้งฝุ่น หรือแป้งข้าวโพดมาซับน้ำมัน แค่โรยบนคราบแล้วทิ้งไว้ 15 นาที ใช้ช้อนกวาดแป้งออกแล้วดูดฝุ่นตาม หากยังมองเห็นคราบน้ำมัน ให้เติมแป้งใหม่ลงบนบริเวณนั้นทิ้งไว้อีก 15 นาที แล้วกวาดพร้อมดูดฝุ่นแป้งออก ผสมน้ำเย็น 2 ถ้วยตวง (500 มล.) กับสบู่ล้างจาน 1 ช้อนโต๊ะ (15 มล.) ในถ้วยหรือถัง จุ่มผ้าขี้ริ้วที่สะอาดลงในน้ำสบู่แล้วเอามาซับคราบ ซับไปจนกว่าคราบจะหาย อีกทางเลือกคือคุณสามารถใช้น้ำยาซักแห้งหรือ Lestoil แทนที่น้ำสบู่ ให้แน่ใจว่าได้ลองทดสอบตรงบริเวณที่มองไม่เด่นของเนื้อผ้าก่อน นำฟองน้ำสะอาดมาจุ่มน้ำเย็น กดมันลงไปบนบริเวณที่เปื้อนคราบเพื่อขจัดสบู่ สารทำละลาย หรือ Lestoil และน้ำมันอื่นๆ ที่เหลือออก ซับบริเวณที่เปียกด้วยผ้าสะอาดให้ของเหลวส่วนเกินออกให้มากที่สุด แล้วผึ่งไว้ให้แห้ง
ซับน้ำมันออกจากของชิ้นนั้นให้มากที่สุดเท่าที่จะทำได้. ตรวจดูป้ายบอกการดูแลรักษาเนื้อผ้า. โรยแป้งลงบนคราบแล้วทิ้งไว้สัก 30 นาที. ถูคราบด้วยน้ำกับน้ำยาล้างจาน. ซักผ้าเฉพาะชิ้นนั้น. ถ้าคราบยังอยู่ให้ผึ่งลมจนแห้ง. กำจัดคราบฝังแน่นด้วยสเปรย์แต่งผมหรือ WD-40. ซับน้ำมันส่วนเกิน. โรยแป้งทิ้งไว้ 15 นาที. กวาดแป้งออกแล้วทำซ้ำถ้าจำเป็น. ซับคราบด้วยสบู่ล้างจานหรือสารทำละลาย. ใช้ฟองน้ำสะอาดที่เปียกหมาดๆ เช็ดน้ำสบู่ออก. เช็ดของเหลวส่วนเกินออกแล้วทิ้งผึ่งลมให้แห้ง.
https://www.wikihow.com/Remove-Oil-Based-Stains-from-Fabrics https://www.wikihow.com/Remove-Oil-Based-Stains-from-Fabrics
Laundering Clothes Cleaning Upholstery or Carpet